OpenLLM-France/wikimedia huggingface dataset:
# Província d'Ilam

Província d'Ilam (en persa: استان ایلام, en kurd: Parêzgeha Îlamê ,پارێزگای ئیلام) és una de les 31 províncies de l'Iran. Està localitzada en la part occidental del país, compartint 425 km de frontera amb Iraq, i amb les províncies iranianes Kermanshah, Lorestan, i Khuzestan. La ciutat més gran i també la capital provincial és la ciutat de Ilam amb una població 194,030. Segons el cens (2016), la població de la província era 580,158 persones sent la província menys poblada dins Iran. La majoria de la població, aproximadament un 80%, parla diferents dialectes de Kurd, un 10% parla Luri i un 6% Laki.

## Demografia

Llista de ciutats damunt 10k població :
| Posició | Ciutat | Pop. |
| 1 | Ilam | 194,030 |
| 2 | Dehloran | 32,941 |
| 3 | Eyvan | 31,299 |
| 4 | Abdanan | 23,946 |
| 5 | Darreh Shahr | 21,900 |
| 6 | Mehran | 17,435 |
| 7 | Sarableh | 12,393 |
| 8 | Arkavaz | 11,977 |

## Economia

Amb aproximadament 0.99% de contribució al PIB nacional l'any 2016, Ilam és una de les províncies menys desenvolupades de l'Iran estant en la posició 26è de 31 províncies. Hi predomina la agricultura i la ramaderia en les zones rurals mentre que en les zones urbanes hi predomina comerços especialitzats i serveis públics i privats. La majoria d'activitats econòmiques en la província són enfocades damunt agricultura i animal husbandry en les comunitats rurals; i, comerços especialitzats, públic i serveis privats en nuclis urbans. Respecte la indústria, és quasi inexistent.

## Referències

* ↑ (en kurd) . Arxivat 2022-11-29 a Wayback Machine. «Còpia arxivada». Arxivat de l'original el 2022-11-29. [Consulta: 25 febrer 2023].
* ↑ (en kurd) , 01-09-2019.
* ↑ «درگاه ملی آمار > سرشماری عمومی نفوس و مسکن > نتایج سرشماری > جمعیت به تفکیک تقسیمات کشوری سال 1395». www.amar.org.ir. [Consulta: 9 juliol 2019].
* ↑ «Statistical Center of Iran > Iran Statistical Yearbook > Statistical-Yearbook-2017-2018». www.amar.org.ir. [Consulta: 10 juny 2020].
# Hipònides

Hipònides (en llatí Hipponoidas, en grec antic Ἱππονοίδας) fou un militar espartà oficial del rei Agis II i va combatre a la batalla de Mantinea contra els argius i els seus aliats l'any 418 aC.
Va ser acusat de covardia per no obeir les ordres d'Agis durant la batalla, i en conseqüència es va exiliar d'Esparta, segons diu Tucídides.

## Referències

* ↑ Hipponoidas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 495
# Huni (jugador)

Seong Hoon Heo (Seül, 25 de desembre del 1997) conegut pel seu nom de jugador Huni, va ser un jugador professional d'eSports del MOBA League of Legends.

## Biografia

En els seus inicis va iniciar-se a l'escena competitiva al seu país d'origen, Corea del Sud, com un jugador en pràctiques dins el conjunt d'equips Samsung Galaxy (Durant la dècada del 2000 Samsung va entrar a l'escena dels esports electrònics com a principal accionista i marca publicitària de 3 equips coreans de primer nivell: Samsung White, Samsung Blue i Samsung Team).
La primera vegada que Huni va participar com a jugador de primer nivell, va ser a l'equip Europeu Fnatic l'any 2015 com a top-laner juntament amb el seu compatriota Reignover com a jungla. Huni mai havia participat en un equip com a jugador "titular" fins aleshores. A Corea, havia tingut un paper de substitut però mai se l'havia necessitat en partits de primer nivell.
La primera temporada en la qual Huni va intervenir, l'equip europeu va guanyar la temporada regular primaveral i d'estiu, del servidor Europeu. Huni va ser recompensat amb el premi de millor jugador debutant i el de millor top-laner. En l'any que Huni va passar a Fnatic va participar en dues temporades regulars de primavera i una d'estiu, un campionat mundial, en el qual va quedar semifinalistes, un All-Star, en el qual van quedar semifinalistes en les modalitats de "One for All" i en els "Playoffs Regionals", i finalistes en la modalitat competitiva 5vs5.

## Assoliments
### En equip

| Data | Torneig | |
| 2015-12-13 | All-Star Los Angeles 2015 | Segon |
| 2015-12-13 | All-Star Los Angeles 2015 - Regional Match Playoffs | Segon |
| 2015-12-13 | All-Star Los Angeles 2015 - Tandem Mode | Primer |
| 2015-12-13 | All-Star Los Angeles 2015 - One for All | Segon |
| 2015-10-25 | 2015 World Championship | Segon |
| 2015-08-23 | 2015 EU LCS Summer | Primer |
| 2015-05-09 | 2015 Mid-Season Invitational | Segon |
| 2015-04-19 | 2015 EU LCS Spring | Primer |

### Individual

| Data | Torneig | Trofeu | Equip amb el qual competia |
| 2015-08-19 | 2015 EU LCS Summer | Millor Top-Laner | FNATIC |
| 2015-03-27 | 2015 EU LCS Spring | Millor jugador Debutant | FNATIC |

## Enllaços externs

* http://www.gamespot.com/videos/fnatic-huni-this-world-championship-i-will-prove-t/2300-6424757/ (Entrevista concedida a la revista GameSpot)
* http://www.youtube.com/watch?v=zWbGaQVQ2nU (Vídeo)
# Castán de Biel

Castán de Biel (? - ?) va ser un cavaller, primer del llinatge aragonès dels Cornel. Es desconeixen dades sobre els seus orígens familiars, així com sobre el seu matrimoni i descendents. Lluità a la batalla d'Alcoraz (1096).

## Bibliografia

* (castellà) Jerónimo Zurita: Anales de la Corona de Aragón (Ed. 1562-1580)
* (castellà) Linajes de Aragón: los Cornel Arxivat 2011-03-04 a Wayback Machine.
# Llac del Mont Cenis

El llac del Mont Cenis és un llac artificial situat al massís del Mont Cenis, a la rodalia del coll del Mont Cenis, a 1.974 msnm d'altitud. Pertany a la comuna de Lanslebourg-Mont-Cenis, a la Vall Cenischia, al departament de la Savoia, regió d'Alvèrnia-Roine-Alps, França.
És un llac artificial, retingut per una presa de 120 metres d'alçada i una capacitat de 315 hectòmetres cúbics, situada prop de la frontera entre França i Itàlia. Encara que es troba totalment en territori francès pels acords del Tractat de París de 1947 (establiment de fronteres del final de la Segona Guerra Mundial), el llac s'encara al vessant italià del Coll del Mont Cenis. Així, tornant als seus límits històrics anteriors a l'annexió de Savoia per França. Al voltant del llac, a l'esquerra orogràfica s'hi troben els cims de la Pointe de Ronce (3.612 msnm), la Pointe du Lamet (3.504 msnm), la Pointe du Vieux (3.464 m), la Pointe du Chapeau (3.419 m) i la Signal du Grand Mont Cenis (3.377 m). A la dreta orogràfica, el Mont Giusalet (3.312 msnm) i el Mont Malamot (2.917 msnm). A l'oest de la presa, en direcció al coll del Petit Mont Cenis, tanquen aquest majestuós amfiteatre natural la Pointe Clairy (3.161 m) i la Pointe de Bellecombe (2.795 m).
Al llac hi aporta aigües una conca de 295 km², tot i que de fet està situat interrompent el curs del torrent de muntanya anomenat Cenischia (italià) o Cenise (francès), al lloc on en el passat hi havia un petit llac natural. El llac desguassa mitjançant el mateix Cenischia, que al seu torn desemboca al Dora Riparia, un afluent del Po. Per tant, el llac és part de la conca del Po.
Hi fou construïda un primer dic de contenció d'aigües el 1921. La presa actual és de 1968 i no és un mur de formigó, sinó un dic de material natural. El llac alimenta les plantes hidroelèctriques de Venaus (Itàlia) i de Villarodin (França).

## Referències

* ↑ IGN, Géoportail
* 1 2 3 Elenco grandi dighe italiane www.ingam.com
* ↑ Collection de cartes anciennes des Pays de Savoie, 1562-1789, Archives départementales de la Savoie
* ↑ «EDF Aménagement de Villarodin». Arxivat de l'original el 2016-03-03. [Consulta: 24 maig 2013].
# Llengües rufiji–ruvuma

Les llengües rufiji-ruvuma són un grup de llengües bantus identificades com a grup filogenètic per Gloria Waite (1979) i subsegüentment confirmat per altres investigadors: N10 (excepte el manda), P10 (el ngindo es reclassificà dins de N10), P20.
Les llengües del grup dins juntament amb el seu codificiació dins de la classificació de Guthrie de les llengües bantus són: Ruvuma (P20):
* Yao-Mwera
* Makonde: Makonde-Machinga, Mabiha
Mbinga
* Ruhuhu (N10): Matengo, Mpoto
* Matandu (P10): Matumbi, Ndengereko (Rufiji)
* Lwegu: Ngindo (P10), Ndendeule (Ndwewe) (N10)
Songea (N10): Ngoni
Entre les llengües considerades per Guthrie el ndonde-mawanda mancava de classificació específica i va ser classificat com a P20 (ja que suposadament era proper al mwera); nindi (N10, suposadament proper al ndendeule); i el tonga de Malawi (N10).
Nurse reclassifica el manda dins del grup bena-kinga, encara que Ehret el manté com Guthrie.

## Comparació lèxica

Els numerals en diferents llengües rufiji-ruvuma són:
    GLOSA YaoMakondeMatumbaMatengoNdengerekoNdendueleNgoni PROTO- RUFIJI-RUVUMA '1'yimoíːmoimoᵑgaʤíːmuyimo-mo-ˈiːmu*ji-mo '2'sivilimbíːlisiʋɨlɪíbeːliíbeːle-bele-ˈveːna*-βeli '3'sitatunnáːtusidatuitâːtuítaːtu-tatu-ˈtaːtu*-taːtu '4'nʧeʧenʧeːʃɛnʧeʧeńsɛːsiínenʧeʧenˈʧɛːʧɛ*-nʧeʧe '5'nsaːnomwáːnumuhanʊŋ́haːnuítaːno-nhanuˈŋaːnu*-cʰaːno '6'5+15+15+15+1(síta)5+15+1*5+1 '7'5+25+25+25+2(sába)5+25+2*5+2 '8'5+35+35+35+3ínaːne5+35+3*5+3 / -naːne '9'5+45+45+45+4(-tísa)5+45+4*5+4 '10'likúmí límo(li)kúːmilikumi imoᵑgalikomi líːmukʊmikomiˈkoːmi*-kuːmi
Els termes entre parèntesis són préstecs lèxics d'origen àrab que foren presos a través del suahili.

## Referències

* ↑ Hammarström, Harald; Forkel, Robert; Haspelmath, Martin; Bank, Sebastian, eds. (2016). "Rufiji–Ruvuma". Glottolog 2.7. Jena: Max Planck Institute for the Science of Human History.
* ↑ «Bantu Numerals (E. Chan)». Arxivat de l'original el 2015-06-02. [Consulta: 26 setembre 2016].

## Bibliografia

* Derek Nurse, 2003, The Bantu Languages.
# Lloc d'enllaç

En bioquímica, els centres d'unió o llocs d'enllaç (en anglès: binding site) és una regió d'una proteïna, ADN o ARN on una altra molècula o ió específics formen un enllaç químic. Hi ha un equilibri químic entre els lligands no enllaçats i els lligands enllaçats. Els llocs d'enllaç són sovint components importants per a poder caracteritzar una biomolècula. Sobre les proteïnes, els llocs d'enllaç de vegades poden reconèixer altres proteïnes. Els centres d'unió també mostren especificitat química (el mesurament dels tipus de lligands que poden unir-se al centre), i afinitat química (el mesurament de la força dels enllaços químics). Un tipus més específic de lloc d'enllaç és el centre d'unió del factor de transcripció, present a l'ADN.

## Referències

* ↑ Alberts B, Bray D, Hopkin K, Johnson AD, Lewis J, Raff M, Roberts K, Walter P. (2010) Essential Cell Biology third edition.

## Enllaços externs

* Dibuixant el centre d'unió d'un enzim
# Guilherme Paraense

Guilherme Paraense (Belém, 25 de juny de 1884 - Rio de Janeiro, 18 d'abril de 1968) va ser un tirador brasiler que va competir a començaments del segle XX i fou el primer guanyador d'una medalla d'or brasiler.
Va prendre part en els Jocs Olímpics d'Estiu de 1920 d'Anvers, on disputà quatre proves del programa de tir. Guanyà la medalla d'or en la prova de pistola militar, 30 metres i la de bronze en la de pistola lliure, 50 metres per equips. Fou quart en la pistola militar, 30 metres per equips, mentre es desconeix la posició en què finalitzà la de pistola lliure, 50 metres.

## Referències

* 1 2 «Guilherme Paraense Olympic Results». sports-reference.com. Arxivat de l'original el 17 d’abril 2020. [Consulta: 29 novembre 2017].
# Raymond Davis Jr.

Raymond Davis Jr. (Washington DC, EUA, 1914 - Brookhaven, EUA, 2006) fou un químic estatunidenc guardonat amb el Premi Nobel de Física l'any 2002.

## Biografia

Va néixer el 14 d'octubre de 1914 al districte federal de Washington DC. Va estudiar química a la Universitat de Maryland, on es llicencià el 1938, i el 1942 aconseguí el doctorat a la Universitat Yale en química física. Des de 1985 va ser professor i investigador a la Universitat de Pennsylvania.
Raymond Davis morí el 31 de maig de 2006 a la població de Brookhaven, situada a l'estat nord-americà de Nova York a conseqüència de la malaltia d'Alzheimer.

## Recerca científica

Inicià la seva recerca científica al voltant de la radioquímica al Monsanto Chemical Company's Mound Laboratory, laboratori situat a l'estat d'Ohio, un treball que fou molt apreciat per la Comissió d'Energia Atòmica dels Estats Units i que el 1948 va premetre-li entrar a treballar al Laboratori Nacional de Brookhaven en la recerca sobre l'energia atòmica. A partir d'aquell moment dedicà la seva recerca en l'estudi dels neutrins, partícules que havien estat descrites mitjançant l'emissió beta, però que encara no havien estat confirmades. Davis va investigar la detecció dels neutrins invertint l'emissió beta, el procés pel qual un neutrí porta prou energia a un nucli per crear certs isòtops estables en radioactius.
L'any 2002 fou guardonat amb la meitat del Premi Nobel de Física, meitat que compartí amb el físic japonès Masatoshi Koshiba, per les seves contribucions, pioneres, a l'astrofísica, en particular en la detecció de neutrins còsmics. L'altra meitat del premi anà a parar a mans del físic italià Riccardo Giacconi per les seves contribucions en el descobriment de fonts còsmiques de raigs X.

## Enllaços externs

* «Raymond Davis Jr.» (en anglès). The Nobel Prize. The Nobel Foundation.
# José Carlos de Almeida

José Carlos de Almeida (Presidente Bernardes, 14 de novembre de 1968 - Osasco, 25 d'octubre de 2024) va ser un futbolista brasiler. Va formar part de l'equip brasiler a la Copa del Món de 1998.

## Referències

* ↑ «Zé Carlos - Informações e Estatísticas do Jogador» (en portuguès brasiler). [Consulta: 2 novembre 2024].
* ↑ «Todos os brasileiros - 1998» (en portuguès). FolhaOnline, 09-12-2005. [Consulta: 16 desembre 2017].
* ↑ «Fallece Zé Carlos, lateral de la selección brasileña en el Mundial 1998» (en castellà). Mundo Deportivo, 25-10-2024. [Consulta: 2 novembre 2024].
# Henri Bonnefoy

Henri Bonnefoy (Le Tremblois, Alt Saona, 17 d'octubre de 1887 – Cernay, Alt Rin, 9 d'agost de 1914) va ser un tirador francès que va competir a començaments del segle xx. Morí en acció de guerra durant la Primera Guerra Mundial.
El 1908 va prendre part en els Jocs Olímpics de Londres, on disputà dues proves del programa de tir i guanyà la medalla de bronze en la competició de carrabina per equips. En carrabina, blanc fix fou dinovè.

## Referències

* ↑ «Olympians Who Were Killed or Missing in Action or Died as a Result of War». Sports Reference. Arxivat de l'original el 27 de febrer 2017. [Consulta: 2 maig 2016].
* ↑ «Henri Bonnefoy Olympic Results». sports-reference.com. Arxivat de l'original el 28 de desembre 2013. [Consulta: 2 maig 2016].
# Cementiri i monument dels Estats Units de Luxemburg

El Cementiri i monument dels Estats Units de Luxemburg (en luxemburguès: Amerikaneschen Zaldotekierfecht zu Hamm; en alemany: Amerikanischer Friedhof mit Gedenkstätte in Luxemburg; en francès: Cimetière américain de Luxembourg) es troba a la Ciutat de Luxemburg, en el Gran Ducat de Luxemburg. El cementiri es troba a 2,5 quilòmetres al sud-oest de l'Aeroport Findel. És administrat per la Comissió de Monuments de Batalles dels Estats Units. En virtut d'un tractat entre els Estats Units i Luxemburg, signat el 1951, al govern dels Estats Units se li va concedir lliure ús a perpetuïtat de la terra coberta pel cementiri, sense impostos.

## Descripció

El cementiri, que ocupa 20,4 hectàrees d'extensió (al barri d'Hamm)) conté les restes de 5.076 militars dels Estats Units. Fins a 22 ocasions es dona el cas de dos germans sepultats costat a costat a tombes adjacents. La majoria dels enterrats van morir durant la batalla de les Ardenes que es va lliurar a prop, a l'hivern de 1944 i l'estiu de 1945. Les 5.076 làpides es troben en nou parcel·les d'herba fina, amb lletres de l'A a la I.

## Vegeu també

* Cementiri militar alemany de Sandweiler
* Cementiri bosc de Roodt-sur-Syre

## Referències

* ↑ «American Battle Monuments Commission Luxembourg American Cemetery and Memorial» (en anglès). Arxivat de l'original el 2013-11-13. [Consulta: 5 juliol 2015].
# Xahi Mulk

Xahi Mulk fou una princesa de Transoxiana, filla de l'amir Hajji Saif al-Din Barles.
Es va casar amb el príncep Abu Bakr ibn Miran Xah. El 1404 Tamerlà va concedir al seu net Abu Bakr el permís per a que el seu pare Miran Xah (fill de Tamerlà) pogués anar a residir amb ell; a la seva esposa Xahi Mulk li va concedir la senyoria de Dujail (en el govern de Bagdad); la princesa que s'havia desplaçat des de Sultaniya va retornar a l'endemà a aquesta ciutat i de fet mai va gaudir del feu concedit.

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, VI, 18, 19
# Xahriyar

Xahriyar (Persa: شهریار) (també apareix com Xaryar, Xeryar, Shariyar, Shahriyar, Xahryar, Xariyar, Shahryār, Shahriār, Xeharyar, Xaheryar, Xaharyar, Xehreyar o Xehiryar amb la "x" normalment com a "Sh", nom que vol dir "Gran Rei") fou una fortalesa de l'Iraq Ajamita, situada prop de Rayy, uns 25 km a l'oest i avui dia una ciutat capital del comtat de Shahriar a la província de Teheran, a l'Iran. Al cens del 2016 tenia una població urbana de 309.607 habitants. El 1953 quan es va crear la municipalitat, tenia nomes cinc mil habitants. Avui dia es de fet un suburbi de Teheran.

## Període timúrida

Tamerlà va estar a la fortalesa el 1393 abans de iniciar la campanya de Pèrsia). El muzaffàrida Zayn al-Abidin Ali va fugir d'Isfahan cap al Khurasan via Rayy però fou detingut prop de Xahriyar pel governador de Rayy, Musa Jawkar, i entregat al seu rival el sultà Shah Mansur de Khurasan que el va fer cegar.
El 1405 Abu Bakr va haver de sortir de l'Iraq Ajamita pressionat per Muhammad Umar, però es va reunir amb el seu pare Miran Xah al Khurasan i mentre l'amir Husayn Barles es va apoderar de la fortalesa i Abu Bakr i Miran Xah van anar cap allí, des de on van poder ocupar Sultaniya.
El 1407 Bayan Kutxin havia estat nomenat governador de la fortalesa de Xahriyar per Abu Bakr, al qual va trair: va oferir els seus serveis a Muhammad Umar, que ara era governador del Mazanderan per compte del sobirà del Khurasan Xah Rukh i es va comprometre a conquerir l'Iraq Ajamita si li enviava tropes. Abu Bakr, que era a Kazwin, va saber de les negociacions i va deixar a Xirin Beg al càrrec de Kazwin i va marxar contra Xahriyar on va assetjar a Bayan; aquest es va defensar de manera coratjosa però les forces d'Abu Bakr van aconseguir conquerir el recinte exterior i els defensors de la ciutadella es van rendir. Ali Sadik fou nomenat kutwal i Bayan Kutxin i els seus associats foren executats. Mentre Abu Bakr assetjava Xahriyar, Muhammad Umar de Mazanderan va fer una incursió a Rayy on es va apoderar del ogrok (quarter) d'Abu Bakr i es va emportar un miler de tendes i molts presoners que va enrolar a la força.

## Època moderna

El 8 de gener de 2020 el vol 752 de la Ukraine International Airlines fou abatut per error prop de la ciutat, morint 176 persones.

## Referències

* ↑ Yazdi Sharaf al-Din Ali, Zafarnama, Trad. al francès de Petis de la Croix sota el títol “Histoire de Timur Bec”, III, 22
* ↑ Ibid, III, 23
* ↑ Manuscrit persa Matla-assadein ou-madjma albahrein, a Notices et extraits de la bibliotheque du Roi et autres bibliotheques, tome qatorzieme (volum 14), accesible a Google books, pàgs. 60 a 62.
* ↑ Ibid, pàg 112
* ↑ Ranter, Harro. «ASN Aircraft accident Boeing 737-8KV (WL) UR-PSR Sabashahr».
# Xilosa

La xilosa (del grec xylos "fusta") és coneguda també com a sucre de fusta. És una aldopentosa, un monosacàrid que conté cinc àtoms de carboni i un grup aldehid (té un isòmer funcional anomenat xilulosa, i la seva fórmula química és C$_5$H$_{10}$O$_5$). Té forma de pirà (hexàgon).

## Localització

La xilosa es troba àmpliament distribuïda en diferents matèries vegetals com ara la palla o la fusta (cirerer), on va ser aïllada per primera vegada per Koch el 1881. També es pot trobar en els teixits connectors com el pàncrees o el fetge.

## Funcions

La seva funció és principalment alimentària, ja que és un dels vuit sucres essencials per la nutrició humana, a més a més de la glucosa, la galactosa, la manosa, la N-acetilglucosamina, la N-acetilgalactosamina, la fructosa i l'àcid siàlic. També s'utilitza per fer proves de l'absorció intestinal en la medicina animal administrant aigua al pacient en dejú. Si la xilosa és detectada a la sang o a l'orina després de poques hores de realitzar la prova, significa que ha estat absorbida pels intestins.

## Tipus de sucre i estructura

La xilosa és el primer monosacàrid que s'afegeix a la serina o treonina en la O-glicosilació i, per tant, és el primer monosacàrid de la via biosintètica de la majoria de polisacàrids aniònics, com ara el sulfat d'heparan i el sulfat de condroitina. Amb el seu grup carbonil lliure, és un sucre reductor. La reducció de la xilosa per catàlisi produeix que substitueixi el xilitol.

## Característiques
### Identificador

* Nomenclatura: Xilosa
* Altres noms: Sucre de fusta

### Propietats

* Fórmula química: C$_5$H$_{10}$O$_5$
* Massa molar: 150,13 g/mol
* Densitat: 1,525 g/cm3 (20 °C)
* Punt de fusió: 144-145 °C

### Components relacionats

* Aldopentoses relacionades: Arabinosa, ribosa, lixosa, xilulosa

## Referències

* ↑ COX Nelson, Principles of Biochemistry, editorial Freeman, 4a edició, 2006. Pp 218-219
* ↑ Voet D; Voet J. Bioquímica, editorial médica panamericana, 3a edició, 2006. Pp 606.

## Bibliografia

* COX Nelson, Principles of Biochemistry, editorial Freeman, 4a edició, 2006. Pp 218-219
* Voet D; Voet J. Bioquímica, editorial médica panamericana, 3a edició, 2006. Pp 372 i 606